17.7.2023.
LV
Eiropas Savienības Oficiālais Vēstnesis
C 252/9
Tiesas (septītā palāta) 2023. gada 25. maija spriedums (Landesgericht für Zivilrechtssachen Graz (Austrija) lūgums sniegt prejudiciālu nolēmumu) – TLL The Longevity Labs GmbH/Optimize Health Solutions mi GmbH, BM (Lieta C-141/22 (1), TLL The Longevity Labs) (Lūgums sniegt prejudiciālu nolēmumu – Pārtikas produktu nekaitīgums – Jauni pārtikas produkti – Regula (ES) 2015/2283 – Ar spermidīnu bagāti diedzētu griķu milti – Griķu graudu diedzēšana barotnē ar spermidīnu) (2023/C 252/08) Tiesvedības valoda – vācu Iesniedzējtiesa Landesgericht für Zivilrechtssachen Graz
Pamatlietas puses Prasītāja: TLL The Longevity Labs GmbH Atbildētāji: Optimize Health Solutions mi GmbH, BM
Rezolutīvā daļa Eiropas Parlamenta un Padomes Regulas (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr.
1852/2001 3. panta 2. punkta a) apakšpunkta iv) punkts ir jāinterpretē tādējādi, ka tāds pārtikas produkts kā ar spermidīnu bagātināti griķu dīgstu milti, kuru lietošana pārtikā Eiropas Savienībā bija nenozīmīga pirms 1997. gada 15. maija, ir “jauns pārtikas produkts” šīs tiesību normas izpratnē, jo, pirmkārt, tie ir iegūti no auga, otrkārt, nešķiet, ka to drošumu būtu apstiprinājuši dati par šo miltu sastāvu un pieredze, kas gūta tādā veidā, ka ievērojams skaits cilvēku vismaz vienā Savienības valstī vismaz 25 gadus ir lietojuši un turpina lietot šo produktu pārtikā – kā daļu no ierastā uztura, un, treškārt un katrā ziņā, tie nav iegūti, izmantojot pavairošanas praksi minētās tiesību normas izpratnē.
(1)
OV C 198, 16.5.2022.
Tiesas (septītā palāta) 2023. gada 25. maija spriedums (Verwaltungsgericht Minden (Vācija) lūgums sniegt prejudiciālu nolēmumu) – J.B., S.B., F.B., nepilngadīgais, kuru juridiski pārstāv J.B. un S.B./Vācijas Federatīvā Republika (Lieta C-364/22 (1), Bundesrepublik Deutschland (Brīvprātīga atgriešanās)) (Lūgums sniegt prejudiciālu nolēmumu – Patvēruma politika – Kopējās procedūras starptautiskās aizsardzības statusa piešķiršanai un atņemšanai – Direktīva 2013/32/ES – 33. panta 2. punkta d) apakšpunkts – Pieteikuma izskatīšanas procedūra – Nepieņemami pieteikumi – Turpmāki pieteikumi – Brīvprātīga atgriešanās un izraidīšana) (2023/C 252/09) Tiesvedības valoda – vācu Iesniedzējtiesa Verwaltungsgericht Minden